**ევროკავშირის პროგრამის „შემოქმედებითი ევროპა 2021-2027“ ფარგლებში მიმდინარე MEDIA Training-ები 2022 ბენეფიციარი ქართველი კინემატოგრაფისტების მხარდაჭერა**

 **მხარდაჭერის პროგრამის მიზანი**

ხელი შეუწყოს „შემოქმედებითი ევროპა 2021-2027“ ფარგლებში მიმდინარე MEDIA Training-ის სხვადასხვა პლატფორმების კონკურსებში გამარჯვებულ ქართველ კინემატოგრაფისტებს კინოპროექტების განვითარებაში.

**მხარდაჭრის პროგრამის პრიორიტეტი**

ევროკავშირის პროგრამის “შემოქმედებითი ევროპა 2021-2027” MEDIA ქვეპროგრამის ფარგლებში MEDIA Training-ში გამარჯვებული ქართველი კინემატოგრაფისტების ფინანსური ხელშეწყობა.

**დაფინანსებას მიიღებენ**

MEDIA Training-ების მიმდინარე რეზიდენტული ვორკშოფების მონაწილე ქართველი კინემატოგრაფისტები.

**თანადაფინასება აანაზღაურებს**

სამოგზაურო (ტრანსპორტირების) და დღიურ ხარჯებს საქართველოს კანონმდებლობით დადგენილი ნორმის ფარგლებში.

**მხარდაჭრის პროგრამაში მონაწილეობის მიღება**

შეუძლიათ საქართველოს მოქალაქე (ფიზიკურ პირებს), კინემატოგრაფისტებს (რეჟისორი, პროდუსერი, სცენარის ავტორი და სხვა ….), რომლებიც არიან პროგრამის, „შემოქმედებითი ევროპა 2021-2027“, MEDIA Training-ების სხვადასხვა პლატფორმების მიმდინარე რეზიდენტული ვორკშოფების ბენეფიციარები.

**მხარდაჭრის პროგრამით გათვალისწინებული თანხის მოცულობა**

პროგრამის ფარგლებში სსიპ „შემოქმედებითი საქართველოდან“ მოთხოვნილი მაქსიმალური თანხა არ უნდა აღემატებოდეს 5,000 ლარს (ყველა გადასახადის გათვალისწინებით);

სსიპ „შემოქმედებითი საქართველო“ იტოვებს უფლებას დააკორექტიროს აპლიკანტის მიერ მოთხოვნილი თანხა და მოითხოვოს კორექტირებული ხარჯაღრიცხვა.

**მხარდაჭრის პროგრამის  მოქმედების ვადები**

1. პროგრამა ღიაა MEDIA Trainings მონაწილე ქარველი ბენეფიციარებისათვის 2022 წლის 19 სექტემბრიდან 05 დეკემბრის ჩათვლით.

2. პროექტით გათვალისწინებული აქტივობების დაწყება შესაძლებელია მხოლოდ წარმატებულ აპლიკანტთან ხელშეკრულების გაფორმების შემდეგ, რომელიც სსიპ „შემოქმედებითი საქართველოს“ მიერ განცხადების განხილვიდან არაუგვიანეს 5 სამუშაო დღის განმავლობაში გაფორმდება.

3. ყველა პროექტი უნდა დასრულდეს და საბოლოო ფინანსური და შინაარსობრივი ანგარიში წარმოდგენილი უნდა იქნას არაუგვიანეს 2022 წლის 20 დეკემბერისა.

**როგორ უნდა წარადგინოთ განაცხადი**

• პროგრამაში მონაწილე ქართველმა კინემატოგრაფისტებმა მოთხოვნილი დოკუმენტები უნდა წარმოადგინონ მხოლოდ ელექტრონული სახით, პროექტთან დაკავშირებული ყველა შესავსები ფორმა იხილეთ სსიპ „შემოქმედებითი საქართველოს“ ვებ-გვერდზე;

• საპროექტო განაცხადი და სხვა სავალდებულო დოკუმენტაცია უნდა გაიგზავნოს competition@creativegeorgia.ge წერილის სათაურის ველში,აუცილებლად უნდა მიუთითოთ: MEDIATRAININGS-2022 სახელი, გვარი (თუ ელექტრონულად წარმოსადგენი დოკუმენტების მოცულობა აღემატება 20MB-ს, გთხოვთ, შეამციროთ ფაილების ზომა);

• საპროექტი განაცხადი მიღებულად ითვლება მხოლოდ იმ შემთხვევაში, როცა გამოგზავნილ საპროექტო განაცხადზე მიიღებთ დასტურს. თუ არ მიიღეთ დასტური ერთ სამუშაო დღეში გთხოვთ, დაგვიკავშირდეთ ელ-ფოსტაზე: competition@creativegeorgia.ge.

**მხარდაჭერის პროგრამაში მონაწილეობის მისაღებად წარმოსადგენი ყველა სავალდებულო**

**დოკუმენტის ჩამონათვალი**

1. პროექტის განაცხადი შევსებული თანდართულ PDF ფორმატში;

2. დანართი #1 - დეტალური ბიუჯეტი (ბიუჯეტი უნდა იყოს ხელმოწერილი და

ბეჭედდასმული ასეთის არსებობის შემთხვევაში) წარმოდგენილი PDF ფორმატში;

3. დანართი #2 - თქვენი რეზიუმე/CV ან პროფესიული ბიოგრაფია ქართულ ენაზე;

4. დანართი #3 - სამოტივაციო წერილი ქართულ ენაზე;

5. დანართი #4 - მოქმედი პასპორტის ასლი, რომლიც მოქმედი უნდა იყოს თქვენი

ვიზიტიდან 6 თვის განმავლობაში;

6. დანართი #5 – MEDIA Training პლატფორმაზე მონაწილეობის ან/და მოწვევის წერილი;

7. მოთხოვნილი თანხის შესაბამისი ინვოისები (ინგლისურენოვანი დოკუმენტის არსებობის შემთხვევაში თარგმნა არ არის სავალდებულო. სსიპ „შემოქმედებითი საქართველო“ არ დააფინანსებს პირველი და ბიზნეს კლასის ავიაბილეთებს;

8. პორტფოლიო;

9. თანადაფინანსების არსებობის შემთხვევაში, დონორის მიერ გაცემული წერილი ან დოკუმენტი თანადაფინანსების შესახებ (ინგლისურენოვანი დოკუმენტის შემთხვევაში თარგმნა არ არის სავალდებულო).

**დაფინანსება**

თანადაფინანსების გაცემა ხორციელდება **„შემოქმედებით საქართველოსა“**და **განმცხადებელს** შორის გაფორმებული ხელშეკრულების საფუძველზე,  საბანკო გადარიცხვის გზით პროექტის ხანგრძლივობის და საჭიროების გათვალისწინებით.

„შემოქმედებითი საქართველო“ ახორციელებს პროექტის პრეფინანსირებას ხელშეკრულებით გათვალისწიმნებული თანხის 90% გადარიცხვით.

„შემოქმედებითი საქართველო“არ გასცემს ავტომატური დაფინანსების გრანტს იმ შემთხვევაში თუ აღნიშნული პროექტი უკვე ფინანსდება საქართველოს განათლების, მეცნიერების, კულტურისა და სპორტის სამინისტროს მიერ.

**ანგარიშგება და მონიტორინგი**

პროექტის დასრულებისას განმცხადებელმა უნდა წარმოადგინოს სრული ფინანსური და შინაარსობრივი ანგარიში (დანართი #2)

შემოქმედებითი საქართველო 5 სამუშაო დღის ვადაში ამოწმებს წარმოდგენილი ხარჯვის დამადასტურებელი დოკუმენტების სისწორეს/შესაბამისობას ხელშეკრულებით განსაზღვრულ თანხაზე.

დოკუმენტაციის არაჯეროვნად/არასრულყოფილად წარმოდგენის შემთხვევაში განმცხადებელს წერილობით ეცნობება და ეძლევა 2 სამუშაო დღე სრულყოფილი დოკუმენტაციის წარსადგენად.

სრულყოფილი და დამაკმაყოფილებელი დოკუმენტაციის წარდგენის შემთხვევაში შემოქმედებითი საქართველო აფორმებს მიღება-ჩაბარების აქტს.